A Bizottság 2194/96/EK rendelete

(1996. november 15.)

a mezőgazdasági termékekre vonatkozó exportlefölözések és -terhek részletes közös alkalmazási szabályainak megállapításáról szóló 120/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 923/96/EK bizottsági rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 9. cikke (2) bekezdésére, 13. cikke (11) bekezdésére és 16. cikke (2) bekezdésére, valamint a mezőgazdasági termékek piacának közös szervezésére vonatkozó egyéb rendeletek megfelelő rendelkezéseire,

mivel bizonyos körülmények között, a Szerződés 9. cikkének (2) bekezdésében és 10. cikkének (1) bekezdésében előírt feltételeket teljesítő mezőgazdasági termék minden kiviteli ügyletére és a Közösség vámterületéről történő fizikai kilépésére exportlefölözés vagy -teher vonatkozik;

mivel a legutóbb a 2137/95/EK rendelettel [3] módosított 3719/88/EGK bizottsági rendelet [4] 30. cikke (1) bekezdése b) pontjának i. alpontja előírja azt a követelményt, hogy azoknak a termékeknek, amelyekre vonatkozóan kiviteli engedélyt mutattak be, a kiviteli nyilatkozat elfogadásának napjától számított 60 napon belül el kell hagyniuk a Közösség vámterületét;

mivel a legutóbb az 1384/95/EK rendelettel [5] módosított 3665/87/EGK bizottsági rendelet [6] 32. cikkének (1) bekezdése kiköti, hogy azok az áruk, amelyekre a 2026/83/EK rendelettel [7] módosított 565/80/EGK tanácsi rendelet [8] 4. vagy 5. cikkében előírt intézkedések már nem vonatkoznak, attól a naptól számított 60 napon belül eredeti állapotukban el kell hagyniuk a Közösség vámterületét, amikortól már nem tartoznak ezen intézkedések hatálya alá;

mivel abban az esetben, ha valamely exportlefölözést vagy -terhet a mezőgazdasági termékekre vonatkozó kiviteli nyilatkozat elfogadásának napját követően rögzítenek, e termékekre nem kell ezt a lefölözést vagy terhet megfizetni, ha azok a 3719/88/EGK rendelet 30. cikkének (1) bekezdése b) pontjának i. alpontjában meghatározott 60 napos határidőn belül elhagyják a Közösség vámterületét; mivel hasonlóképpen, abban az esetben, ha a mezőgazdasági termékek az 565/80/EGK rendelet 4. és 5. cikkében említett intézkedések valamelyikének hatálya alá esnek, az exportlefölözéseket és -terheket nem kell alkalmazni, ha e termékeket a 3665/87/EGK rendelet 32. cikkének (1) bekezdése szerint meghatározott határidőn belül exportálják;

mivel a legutóbb Ausztria, Finnország és Svédország csatlakozási okmánya által módosított, 2913/92/EGK tanácsi rendelet [9] 211. cikke kiköti, hogy az áruknak a Közösség vámterületéről az exportvámok alóli teljes vagy részleges mentességgel történő kilépését engedélyező feltételek be nem tartása a kivitelben vámadósságot eredményez; mivel ez a vámadósság akkor keletkezik, amikor az áruk vagy a mezőgazdasági termékek elhagyják a Közösség vámterületét; mivel az adós a nyilatkozatot tevő személy;

mivel a legutóbb az 1676/96/EK rendelettel [10] módosított, a Közösségi Vámkódex létrehozásáról szóló 2913/92/EGK tanácsi rendelet [11] végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 251. cikke kiköti, hogy a kiviteli nyilatkozatokat érvényteleníteni kell abban az esetben, ha az árukat ugyan bejelentették kivitelre, de azok nem hagyták el a Közösség vámterületét a meghatározott határidőn belül; mivel azonban ezt a rendelkezést nem lehet alkalmazni akkor, ha a kivitelt lebonyolítják;

mivel a visszatérítés kifizetése előadódhat valamely havi emelésből vagy egy 0-ban rögzített visszatérítési mérték pozitív kiigazításából;

mivel az 1431/93/EGK rendelettel [12] módosított 120/89/EGK bizottsági rendeletet [13] a fenti tényezőket figyelembe vevő megközelítés biztosítása érdekében módosítani kell;

mivel az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 120/89/EGK bizottsági rendelet a következő 4a. cikkel egészül ki:

"4a. cikk

(1) Abban az esetben, ha a 4. cikk nem alkalmazandó, és ha a termékekre nem nyújtanak visszatérítést, a nyilatkozatot tévő személynél a 2913/92/EGK tanácsi rendelet [14] 211. cikke szerinti – a fenti 4. cikk (1) bekezdésének második albekezdése szerint hatályban lévő mértékű, de az eredetileg elfogadott kiviteli nyilatkozatban az exportált termékekre meghatározott jelleg, jellemzők és mennyiség alapján – tartozás merül fel, amennyiben a termékek a 3665/87/EGK rendelet 32. cikkének (1) bekezdésében vagy a 3719/88/EGK rendelet 30. cikke (1) bekezdése b) pontjának i. alpontjában előírt 60 napos határidőn túl hagyják el a Közösség vámterületét.

E bekezdés értelmében a 2454/93/EGK bizottsági rendelet [15] 251. cikke (2) bekezdése a) pontjának utolsó albekezdése nem alkalmazandó.

(2) Az (1) bekezdésben említett vámtartozás azon a helyen keletkezik, ahol elfogadták a kiviteli nyilatkozatot.

Attól a naptól fogva, amelytől az (1) bekezdés szerint vonatkozik valamilyen exportlefölözés a termékekre, a Közösség vámterületéről történő kiléptetés vámhivatala a T5 ellenőrző példány visszaküldésével vagy a T5 ellenőrző példány fénymásolatának visszaküldésével vagy külön ezt a célt szolgáló értesítés küldésével köteles tájékoztatni a kiviteli ügyintézést lebonyolító vámhivatalt arról, hogy a szóban forgó termékek ténylegesen melyik napon hagyták el a Közösség vámterületét.

A kiviteli ügyintézést lebonyolító vámhivatalnak megküldött okmányt a kiléptető vámhivatal tölti ki úgy, hogy az tartalmazza az alábbi nyilatkozatot:

Aplicación del artículo 4 bis del Reglamento (CEE) n° 120/89

Anvendelse af artikel 4a i forordning (EF) nr. 120/89

Anwendung von Artikel 4a der Verordnung (EWG) Nr. 120/89

Εφαρμογή του άρθρου 4α του κανονισμού (EOK) αριθ. 120/89

Application of Article 4a of Regulation (EEC) No 120/89

Application de l’article 4 bis du règlement (CEE) n° 120/89

Applicazione dell’articolo 4 bis del regolamento (CEE) n. 120/89

Toepassing van artikel 4 bis van Verordening (EEG) nr. 120/89

Aplicação do artigo 4.° A do Regulamento (CEE) n.° 120/89

Asetuksen (ETY) N:o 120/89 4 a artiklan soveltaminen

I enlighet med artikel 4a i förordning (EEG) nr 120/89.

(3) Ha a kiviteli ügyintézést lebonyolító vámhivatal nem felelős az exportlefölözés kivetéséért, tájékoztatja az illetékes nemzeti hatóságot."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. november 15-én.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 214., 1995.9.8., 21. o.

[4] HL L 331., 1988.12.2., 1. o.

[5] HL L 134., 1995.6.20., 14. o.

[6] HL L 351., 1987.12.14., 1. o.

[7] HL L 199., 1983.7.22., 12. o.

[8] HL L 62., 1980.3.4., 5. o.

[9] HL L 302., 1992.10.19., 1. o.

[10] HL L 218., 1996.8.28., 1. o.

[11] HL L 253., 1993.10.11., 1. o.

[12] HL L 140., 1993.6.11., 27. o.

[13] HL L 16., 1989.1.20., 19. o.

[14] HL L 302., 1992.10.19., 1. o.

[15] HL L 253., 1993.10.11., 1. o.

--------------------------------------------------